Η **Γκραβίνα ιν Πούλια** (ΔΦΑ: [ɡraviˈna inˈpuʎʎa], Λατινικά: Silvium, Αρχαιοελληνικά: Σιλούϊον ή Σίδιον) είναι μια πόλη και δήμος του Μητροπολιτικού Δήμου του Μπάρι, στην Απουλία, της νότιας Ιταλίας.

Ονομασία-Έτυμον
---------------

Η λέξη Γκραβίνα προέρχεται από τη λατινική *grava* ή από τη μεσσαπική *graba*, με την έννοια του βράχου, της δολίνης και της διάβρωσης της όχθης του ποταμού. Άλλες λέξεις που μοιράζονται την ίδια ρίζα είναι *γκράβα*, *γκραβαλιόνε* και *γκραβινέλλε*. Όταν ο αυτοκράτορας Φρειδερίκος Β΄ έφθασε στην Γκραβίνα, λόγω της μεγάλης έκτασης της πεδιάδας και της παρουσίας σιτοβολώνων αποφάσισε να δώσει στον τόπο το σύνθημα *Grana dat et Vina*, δηλαδή προσφέρει σιτάρι και κρασί.

Ιστορία
-------

Η πόλη ιδρύθηκε από τους Έλληνες κατά τη διάρκεια του αποικισμού της Μεγάλης Ελλάδας, ως πόλις με το δικαίωμα της νομισματοκοπίας. Ο Διόδωρος Σικελιώτης την αναφέρει ως πόλη της Απουλίας, η οποία αποσπάστηκε από τους Σαμνίτες από τους Ρωμαίους κατά τη διάρκεια του Γ΄ Σαμνιτικού Πολέμου (305 ή 306 ΠΚΕ). [6] Ήταν μια πόλη στο εσωτερικό της Απουλίας, για την οποία αναφέρει ο Στράβωνας ότι συνορεύει με τους Πευκέτιους. Το όνομά της αναφέρει ο Πλίνιος ανάμεσα στις πόλεις δήμους της Απουλίας. Η Αππία οδός, η οποία συνέδεε την Ρώμη με το Μπρίντιζι, περνούσε από την Γκραβίνα.

Στη μεσαιωνική ιστορία η πόλη κατακτήθηκε αλλεπάλληλα από τους Βυζαντινούς, τους Λομβαρδούς και τους βορειοαφρικανούς Μουσουλμάνους.

Η πόλη ήταν έδρα του Οίκου των Οτβίλ και μεταγενέστερα του βασιλείου της Νάπολης. Σε μεταγενέστερη περίοδο εξελίχθηκε σε κληρονομικό φέουδα του Ιωάννη, δούκα του Ντουράτσο.

Από το 1386 έως το 1816 ήταν φέουδο της οικογένειας Ορσίνι. Ο πάπας Βενέδικτος ΙΓ΄ (Πιέτρο Φραντσέσκο Ορσίνι-Γκραβίνα) γεννήθηκε στην Γκραβίνα το 1649. Η φεουδαρχική καταπίεση οδήγησε σε σειρά εξεγέρσεων, ιδιαίτερα από το 1789 ως την ένωση της Ιταλίας (1861).

Η Γκραβίνα ιν Πούλια καταστράφηκε εν μέρει από τους βομβαρδισμούς των συμμαχικών δυνάμεων κατά τον Β' Π.Π..

Σημειώσεις παραπομπές
---------------------

1. ↑  «DiPI Online - Dizionario di Pronuncia Italiana». Αρχειοθετήθηκε από το πρωτότυπο στις 9 Οκτωβρίου 2018. Ανακτήθηκε στις 23 Μαΐου 2013.
2. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 23 Σεπτεμβρίου 2015. Ανακτήθηκε στις 29 Μαΐου 2016.
3. ↑  Rohlfs, G. (1976)
4. ↑  Parise, M. (2003). «Flood history in the karst environment of Castellana- Grotte (Apulia, southern Italy)». *Natural Hazards and Earth System Sciences* **3** (6): 593–604.
5. ↑  *Periodic of cultural information*, Gravina's Castle, Cocco Cornacchia, January 1990
6. ↑  Diod. xx. 80
7. ↑  Strabo, vi. p. 283
8. ↑  Plin. iii. 11. s. 16

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκραβίνα (Απουλία)** |

* διαδικτυακός τόπος της Γκραβίνα ιν Πούλια
* "Etnikàntaro" μουσικό συγκρότημα εθνικ ποπ της πόλης
* Επίσημος διαδικτυακός τόπος της Έκθεσης της 712 Αγ. Γεωργίου
* Ταινία ντοκουμέντο για την Sassi di Matera και την Gravina, Roba Forestiera, 44 min. 2004

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 155999656
* NKC: ge886575

 |

 |